«ΟΙ ΑΔΕΛΦΟΠΟΙΗΣΕΙΣ ΣΤΟ ΚΟΣΜΟ ΤΟΥ ΑΥΡΙΟ»

ΔΙΑΚΗΡΥΞΗ

Πριν από 50 χρόνια, με τη Συνθήκη της Ρώμης, οι αρχηγοί των κρατών άρχισαν να θέτουν τις βάσεις για μία Ευρώπη της ειρήνης, της δημοκρατίας και της ευημερίας.


Είχε προηγηθεί πρωτοβουλία Δημάρχων οι οποίοι, αρνούμενοι να δεχθούν το αναπόφευκτο του πολέμου, αποφάσισαν να δραστηριοποιηθούν στο επίπεδο εξουσίας τους, αναλαμβάνοντας τη συμφιλίωση της Ευρωπαϊκής οικογένειας. Οι αδελφοποιήσεις, με αυτό τον τρόπο, είχαν ως στόχο να βοηθήσουν στην ανάπτυξη της αμοιβαίας κατανόησης μεταξύ των λαών και επίσης να συμβάλουν στη δημιουργία του ευρωπαϊκού πνεύματος. Οι αδελφοποιήσεις λοιπόν, έπαιξαν ένα ουσιαστικό ρόλο σε κάθε βήμα της ανάπτυξης και εξέλιξης της Ευρώπης. Εμείς, μαζί με το Συμβούλιο των Δήμων και Περιφερειών της Ευρώπης, είμαστε υπερήφανοι να συμμετέχουμε ενεργά σε αυτή την πορεία.

Με πάνω από 30.000 αδελφοποιήσεις Ευρωπαϊκών Τοπικών Αρχών, αυτός ο θεσμός αποτελεί σήμερα το μεγαλύτερο δίκτυο πολιτών της ηπείρου μας.


Το Ευρωπαϊκό Κοινοβούλιο και η Ευρωπαϊκή Επιτροπή θέλησαν να αναγνωρίσουν αυτό το θεσμό και συνέβαλαν στην ανάπτυξή του μέσα από την Κοινοτική βοήθεια για τις αδελφοποιήσεις και τώρα με το νέο πρόγραμμα «Ευρώπη για τους Πολίτες». Επιθυμούμε να υπογραμμίσουμε αυτή την ανεκτίμητη συμβολή.


Τώρα, καθώς η Ευρώπη και ολόκληρος ο κόσμος διέρχεται μία βαθύτατη κρίση, η οποία σημαδεύεται από τις δυσκολίες στις σχέσεις μεταξύ  των κρατών και των πολιτών και κρίση ταυτότητας η οποία είναι αποτέλεσμα κάποιων αρνητικών πτυχών της κοινωνικής και οικονομικής παγκοσμιοποίησης οι οποίες θα μπορούσαν να συμβάλουν στην αναβίωση του εθνικισμού και του φονταμενταλισμού.

Αυτές πρέπει πάντα να  αντιμετωπίζονται με ενέργεια. Η Ευρωπαϊκή Ένωση οφείλει να συνεισφέρει στην ενίσχυση της Ειρήνης και στη συνάντηση  μεταξύ λαών και πολιτισμών.


Ευχόμαστε έτσι η Ευρωπαϊκή Ένωση να έχει μία ταυτότητα και ένα ρόλο Διεθνή ρόλο με ευκρίνεια τον οποίο θα μοιράζετε με τους Ευρωπαίους Πολίτες.


Εμείς, οι εκπρόσωποι των Τοπικών και Περιφερειακών Αρχών, που δραστηριοποιούμαστε στα πλαίσια του θεσμού των αδελφοποιήσεων, συγκεντρωθήκαμε στη Ρόδο, 10-12 Μαΐου 2007, με την ευκαιρία της Διάσκεψης «Αδελφοποιήσεις στον Κόσμο του Αύριο»: 

· Επαναλαμβάνουμε την πεποίθησή μας όσον αφορά τη δυναμική και τη ζωτικότητα του θεσμού των αδελφοποιήσεων, που διευκολύνει την συμμετοχή των πολιτών με άμεση ανταλλαγή, δίνοντας έτσι στην Ευρώπη μία καθημερινή ανθρώπινη διάσταση.
· Επαναδιατυπώνουμε τη δέσμευσή μας να διασφαλίσουμε ότι οι αδελφοποιήσεις αποτελούν το μέσο για την ενσωμάτωση όλων των πολιτών μας, απεικονίζοντας την ποικιλομορφία τους και την πολυπολιτισμικότητά τους. 

· Υπογραμμίζουμε ότι οι αδελφοποιήσεις μπορούν να παίξουν ένα ιδιαίτερο ρόλο στις σχέσεις με τις χώρες που είναι υποψήφιες για ένταξη στην Ευρωπαϊκή Ένωση, ιδιαίτερα στη Νοτιοανατολική Ευρώπη, καθώς επίσης με όλες τις γειτονικές μας χώρες στην Ευρωπαϊκή Ένωση.

· Παραμένουμε πεπεισμένοι ότι οι αδελφοποιήσεις μπορούν και πρέπει να βοηθήσουν στο να δημιουργηθούν γέφυρες μεταξύ των πόλεων στη λεκάνη της Μεσογείου και να λειτουργούν ως μέσο συμφιλλίωσης και θεμελίωσης της Ειρήνης στην περιοχή, ενθαρρύνοντας επίσης την ενεργή συμμετοχή των πολιτών των οποίων η προέλευση είναι από αυτές τις χώρες και οι οποίοι τώρα ζουν στις πόλεις και περιφέρειές μας.

· Επιπλέον, υπογραμμίζουμε ότι οι αδελφοποιήσεις μπορούν να συμβάλουν σε πολιτικές για την ανάπτυξη συνεργασίας και να βοηθήσουν στην επίτευξη των Στόχων Ανάπτυξης της Χιλιετίας. Με μία ευρύτερη προοπτική, μπορούν επίσης να βοηθήσουν, στον αιώνα της παγκοσμιοποίησης, να συγκεντρώσουν πολίτες από όλες τις διαφορετικές ηπείρους μας και όλους τους διαφορετικούς πολιτισμούς μας.

· Επιβεβαιώνουμε τη σπουδαιότητα της πολιτικής διάστασης των αδελφοποιήσεων όπως αναδίχθηκε από τα συνέδρεια των αδελφοποιημένων πόλεων στο Bordeaux (1987), στη Ferrara (1999), στην Antwerp (2002) και τις δεσμεύσεις μας για μία πιο δυνατή Ευρωπαϊκή Ένωση – σύμφωνα με το καταστατικό του CΕMR – με διαφάνεια και εγγύτητα στους πολίτες της.
Οι αδελφοποιήσεις επιτρέπουν στους πολίτες να συναντηθούν και να μάθουν ο ένας για τον άλλον, να εμπλουτίσουν τις γνώσεις τους από την ποικιλομορφία τους. Αυτοί οι δεσμοί συμβάλουν κατ’αυτό τον τρόπο στην αφύπνιση μιας κοινής ταυτότητας και αίσθησης του ανήκω κάπου με την ικανότητα να είναι ανοικτοί και δημιουργηκοί καθώς και στην  ανάπτυξη της ιδιότητας του Ευρωπαίου πολίτη που θα βασίζεται στις αξίες της δημοκρατίας, της ελευθερίας, της ανεκτικότητας και του ανοικτού διαλόγου.
Γι’αυτούς τους λόγους, θα θέλαμε να επαναλάβουμε στο Ευρωπαϊκό Κοινοβούλιο και στην Ευρωπαϊκή Επιτροπή και στο Κονγκρέσσο των Τοπικών και Περιφεριακών Αρχών του Συμβουλίου της Ευρώπης, τη δέσμευσή μας στο έργο της εταιρικότητάς μας, το οποίο έχουμε επιτελέσει εδώ και πολλά χρόνια, με στόχο την προώθηση και στήριξη των αδελφοποιήσεων, υπογραμμίζοντας την αξία της σημαντικής οικονομικής και προγραμματικής δέσμευσης της Ευρωπαϊκής Ένωσης, η οποία θα πρέπει να λαμβάνει υπ’όψιν την αναγκαία συμμετοχή των Τοπικών Αρχών όλων των βαθμίδων στηρίζοντας μέσω των αδελφοποιήσεων τους τους στόχους του προγράμματος «Η Ευρώπη για τους πολίτες».

Προς αυτή τη κατεύθυνση, καλούμε το Συμβούλιο Δήμων και Περιφερειών της Ευρώπης να παίξει έναν ουσιαστικό ρόλο ως μεσολαβητής και συντονιστής μεταξύ των Τοπικών Αρχών μας και των Ευρωπαϊκών θεσμών και επίσης να αναπτύξει τα πρακτικά μέσα για τη στήριξη του θεσμού των αδελφοποιήσεων και να συνεργαστεί με όλα τα δίκτυα Δήμων και Περιφερειών που εργάζονται για την προώθηση της Ειρήνης.
Πάνω απ’όλα, δεσμευόμαστε έτσι να δουλέψουμε, ούτως ώστε οι αδελφοποιήσεις να μπορούν να συνεχίσουν να αναπτύσσονται ως χώροι διαλόγου και συζήτησης μεταξύ των πολιτών της Ευρώπης, σε όλα τα γεωγραφικά και πολιτιστικά σύνορα πάνω σε θέματα και προκλήσεις της Ε.Ε. οι οποίες αφορούν όλους μας και για τις οποίες χρειαζόμαστε κοινές και θετικές λύσεις.

Ιδιαίτερα, οι αδελφοποιήσεις μπορούν να βοηθήσουν με την εμβάθυνση  του διαλόγου και των συζητήσεων που αφορούν την υοθέτηση, πριν από τις εκλογές του Ευρωπαϊκού Κοινοβουλίου το 2009, μίας Συνθήκης σχετικά με τις θεμελιώδης αρχές στις οποίες πρέπει να βασίζεται η Ένωση, στους Θεσμούς της και κυρίως στα θεμελιώδη δικαιώματα των πολιτών και της Ευρωπαϊκής Ταυτότητας.

Τονίζοντας για μία ακόμη φορά τη δέσμευσή μας στο νόημα των αδελφοποιήσεων η οποία ενισχύεται από τη θέλησή μας να δούμε τις αδελφοποήσεις να προσαρμόζονται στην πραγματικότητα του 21ου αιώνα, πιστεύουμε ότι παραμένουμε πιστοί στις θεμελιώδεις αξίες μας: για την οικοδόμηση μιας πιο δυνατής Ευρώπης για τους πολίτες μας και ενός καλύτερου κόσμου που θα βασίζεται πάνω στις κοινές μας αξίες.

